Komisijos reglamentas (EB) Nr. 579/2004
2004 m. kovo 26 d.
iš dalies keičiantis Reglamentą (EB) Nr. 708/98 dėl 2003/2004 prekybos metais intervencijos reikalavimus atitinkančio maksimalaus ryžių kiekio ir minimalios kokybės
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EB) Nr. 3072/95 dėl bendro ryžių rinkos organizavimo [1], ypač į jo 8 straipsnio b punktą,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo [2], ypač į jo 32 straipsnio 3 punktą,
kadangi:
(1) Komisijos reglamentas (EB) Nr. 708/98 [3] nustato sąlygas, kuriomis vadovaujamasi intervencinėms agentūroms perimant žaliavinius ryžius,
(2) Reglamentas (EB) Nr. 1785/2003 iki 100000 tonų apribojo intervencinių agentūrų superkamus kiekius laikotarpiu nuo 2004 m. balandžio 1 d. iki liepos 31 d. Siekiant šį kiekį teisingai išdalyti vietos ir laiko atžvilgiu privaloma nustatyti kiekius, skirtus valstybėms narėms gamintojoms ir dalims.
(3) Siekiant užtikrinti, kad visas turimas kiekis būtų pilnai išnaudotas, reikėtų numatyti nepanaudoto kiekio perkėlimą iš vienos dalies į kitą, o paskutinė dalis turi būti pateikta Bendrijai visa.
(4) Siekiant išvengti spekuliatyvių paraiškų, turi būti reikalaujama, kad operatoriai pateiktų užstatą. Tačiau šis užstatas turi būti moduliuojamas remiantis operatorių kategorija, atsižvelgiant į visus kitus pateiktus užstatus ir ypač išskiriant tuos gamintojus bei gamintojų grupes, kurie atitinka 2003 m. rugsėjo 26 d. Komisijos reglamento (EB) Nr. 1709/2003 dėl ryžių pasėlių ir atsargų deklaracijų reikalavimus [4].
(5) Siekiant sustiprinti intervencijos, kaip saugumo tinklo, vaidmenį ir paskatinti geros kokybės ryžių gamybą, turi būti padidintas intervencinio supirkimo reikalaujamas minimalus malimo išeigos lygis.
(6) Kadangi Javų vadybos komitetas per jo pirmininko nustatytą laikotarpį nepareiškė savo nuomonės,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 708/98 iš dalies keičiamas taip:
a) 2 straipsnio 2 dalies antroji įtrauka pakeičiama taip:
"- perdirbimo išeiga nėra mažiau kaip 6 punktais žemesnė už II.B priede išvardytas bazines išeigas;";
b) įterpiamas šis 3a straipsnis:
"3a straipsnis
Sutinkamai su IV priede pateikta lentele 2003/04 prekybos metais intervencijos reikalavimus atitinkančių žaliavinių ryžių kiekis padalijamas į dvi dalis valstybių narių gamintojams ir dalį visai Bendrijai, į jį įtraukiant visus turimus per šį laikotarpį nepanaudotus kiekius.";
c) 4 straipsnis pakeičiamas taip:
"4 straipsnis
1. Visi pasiūlymai dėl pardavimo intervencijai teikiami intervencinei agentūrai raštu pagal jos sudarytą formą. Kad pasiūlymas atitiktų nustatytus reikalavimus, jis atitinkamai 1, 2 ir 3 dalims turi būti pateiktas 2004 m. balandžio 1-9 d., 2004 m. gegužės 10-14 d. ir 2004 m. birželio 14-18 d., kaip nurodyta IV priede, ir jame turi būti nurodyta:
a) pareiškėjo pavadinimas;
b) siūlomų ryžių saugojimo vieta;
c) siūlomas kiekis, sutinkamai su 1 straipsniu;
d) veislė;
e) pagrindinės savybės, tame tarpe bendra išeiga ir neskaidytų grūdų išeiga po perdirbimo;
f) derliaus metai;
g) minimalus pasiūlymo kiekis, mažiau [5] kurio pareiškėjo pasiūlymas negalioja;
h) intervencinis centras, kuriam teikiamas pasiūlymas;
i) įrodymas, kad pareiškėjas pateikė 50 EUR už toną žaliavinių ryžių užstatą arba gamintojo ar gamintojų grupės vardu, kurie atitinka Komisijos reglamento (EB) Nr. 1709/2003 dėl ryžių pasėlių ir atsargų deklaracijų reikalavimus pateikė 20 EUR už toną žaliavinių ryžių užstatą. [6]
j) deklaracija, kad produktai yra Bendrijos kilmės, nurodant gamybos regioną
k) vykdytas apdorojimas pesticidais, nurodant naudotas jų dozes.
Pateikus paraišką, jos negalima keisti ar atsiimti.
2. Jeigu pasiūlymas neatitinka nustatytų reikalavimų, intervencinė agentūra apie tai atitinkamam prekybininkui praneša per 10 darbo dienų nuo pasiūlymo pateikimo.
3. Iki 2004 m. balandžio 29 d. ir 2004 m. birželio 3 d. atitinkamai IV priede nurodytoms 1 ir 2 dalims, kompetentinga valstybės narės institucija nustato, ar kiekvienos dalies bendras siūlomas kiekis viršija ar neviršija turimą kiekį. Kai yra perviršis ji apskaičiuoja paskirtą koeficientą kiekiui iki šešių dešimtainių skaičių. Šis paskirtas koeficientas yra lygus didžiausiai vertei, kuri užtikrina, kad bendras paskirtas kiekis, atsižvelgiant į minimalų kiekvieno pasiūlymo kiekį, yra mažesnis arba lygus turimam kiekiui. Esant perviršiui, paskirtas koeficientas yra 1.
Tam tikrais atvejais nepanaudotas kiekis arba turimo kiekio ir bendro paskirto kiekio skirtumas pridedamas prie kitai daliai nustatyto kiekio.
Kompetentinga valstybės narės institucija vėliausiai kitą dieną po pirmoje pastraipoje nurodytos dienos praneša Komisijai paskirto koeficiento dydį, bendrą paskirtą kiekį ir nepanaudotą bei į kitą dalį perkeltą kiekį. Komisija kaip galima greičiau šią informaciją viešai paskelbia savo interneto svetainėje.
Vėliausiai antrą dieną po pirmoje pastraipoje nurodytos dienos kompetentinga valstybės narės institucija praneša pareiškėjui, kad pasiūlymas priimtas paskirtam kiekiui, kuris lygus pasiūlytam kiekiui, padaugintam iš paskirto koeficiento. Tačiau jei šis kiekis yra mažesnis už minimalų pasiūlyme nurodytą kiekį, jis sumažinamas iki 0.
4. Dėl IV priede nurodytos 3 dalies ne vėliau kaip liepos 8 d. valstybės narės praneša Komisijai apie pasiūlytus kiekius ir, tam tikrais atvejais, nurodytus minimalius kiekius. Šiame pranešime turi būti pateikta V priede nurodyta informacija ir jis turi būti siunčiamas elektroniniu paštu naudojantis šiuo tikslu valstybėms narėms Komisijos pateikta forma. Pranešimą reikia siųsti net ir tuo atveju, jei nebuvo pasiūlyta jokio kiekio.
Komisija surenka visus valstybėse narėse pateiktus pasiūlymus ir nustato, ar bendras siūlomas kiekis viršija ar neviršija turimą kiekį. Kai yra perviršis ji apskaičiuoja paskirtą koeficientą kiekiui iki šešių dešimtainių skaičių. Šis paskirtas koeficientas yra lygus didžiausiai vertei, kuri užtikrina, kad bendras paskirtas kiekis, atsižvelgiant į minimalų kiekvieno pasiūlymo kiekį, yra mažesnis arba lygus turimam kiekiui. Esant perviršiui, paskirtas koeficientas yra 1.
Vėliausiai trečią darbo dieną po šio koeficiento paskelbiamo Europos Sąjungos oficialiajame leidinyje, kompetentinga valstybės narės institucija praneša pareiškėjui, kad pasiūlymas priimtas paskirtam kiekiui, kuris lygus pasiūlytam kiekiui, padaugintam iš paskirto koeficiento. Tačiau jei šis kiekis yra mažesnis už minimalų pasiūlyme nurodytą kiekį, jis sumažinamas iki 0.
5. 1 dalies i punkte nurodytas užstatas grąžinamas proporcingai pasiūlytam, bet ne paskirtam kiekiui. Sutinkamai su 6 straipsnio nuostatomis už paskirtą kiekį jis grąžinamas pilnutinai kai tik pristatoma 95 % kiekio.";
d) 5 straipsnio 1 dalies pirma pastraipa pakeičiama taip:
"Visi pasiūlymai teikiami gamintojo valstybės narės intervencinei agentūrai, nurodant tą valstybės narės intervencinį centrą, kuris yra arčiausiai vietos, kur teikiant pasiūlymą yra žaliaviniai ryžiai.";
e) Į 7 straipsnio 1 dalį įrašomas šis sakinys:
"Šiuo atveju perimtos prekės turi būti laikomos atskirai nuo kitų prekių.";
f) Šio reglamento I priedas pridedamas kaip IV priedas.
g) Šio reglamento II priedas pridedamas kaip V priedas.
2 straipsnis
Šis reglamentas įsigalioja 2004 m. balandžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. kovo 26 d.